יונה קוסאשווילי

יונה קוסאשווילי (בגאורגית: იონა ქოსაშვილი (יונה כּוֹסאשווילי); נולד ב-3 ביולי 1970) הוא רב אמן בשחמט ואורתופד מומחה לכירורגיה אורתופדית, יהודי-גאורגי-ישראלי.

ביוגרפיה
יונה קוסאשוילי נולד בטביליסי שבגאורגיה. הוא בוגר אוניברסיטת תל אביב ברפואה, במסגרת העתודה האקדמית. באליפות ישראל בשחמט 1990 הוא סיים במקום השלישי. בשנת 1993, בגיל 23, קיבל תואר רב אמן בשחמט. הוא מן היחידים בעולם שמחזיק בתואר רופא ובתואר רב אמן. אינו פעיל מנובמבר 2012. פרופ' קוסאשוילי ניהל בעבר את המחלקה האורתופדית במרכז הרפואי קפלן, וכיום מנהל את המחלקה האורתופדית בבית החולים בילינסון. קוסאשוילי פרסם כ-100 מאמרים מחקריים בתחום האורתופדיה.

בשנת 1999 נשא לאישה את סופיה פולגאר. הם הורים לשני ילדים.
קוסאשווילי התגורר עם משפחתו כ-3 שנים בטורונטו שבקנדה, שם עבד כאורתופד מנתח.
כיום מתגורר עם משפחתו בגני תקווה.

הופעות באולימפיאדות 
קוסאשווילי ייצג את ישראל פעמיים באולימפיאדות השחמט.

קישורים חיצוניים

הערות שוליים

אורתופדים ישראלים
שחמטאים גאורגים
עולים בשנות ה-1970
נציגי ישראל באולימפיאדת השחמט
משפחת פולגאר
רבי-אמנים ישראלים
ישראלים שהיגרו לקנדה
מאמני שחמט ישראלים
בוגרי העתודה האקדמית
בעלי תואר דוקטור לרפואה מאוניברסיטת תל אביב
ישראלים ילידי גאורגיה
גני תקווה: אישים
ישראלים שנולדו ב-1970